SC/ST એક્ટ પર સુપ્રીમ કોર્ટના નિર્ણયને પલટાવી તેને જૂના સ્વરૂપમાં લાવવાથી સવર્ણોથી નારાજગી બીજેપી માટે ચિંતાનો વિષય બની શકે છે. સવર્ણોએ હાલમાં જ 6 સપ્ટેમ્બરે ભારત બંધનું એલાન કર્યું હતું જેનો મધ્ય પ્રદેશ અને બિહાર જેવા કેટલાક રાજ્યોમાં અસર દેખાયો હતો. આશા હતી કે, વડાપ્રધાન આ મુદ્દે પણ બોલશે અને સવર્ણોની ચિંતા દૂર કરવાનો પ્રયત્ન કરશે પણ પ્રસાદે મોદીના ભાષણ વિશે જે કંઈપણ જણાવ્યું તેમાં સીધી રીતે SC/ST એક્ટ સાથે જોડાયેલો કોઈ ઉલ્લેખ નહોતો. પ્રસાદે એટલું જરૂર કહ્યું કે, વડાપ્રધાને પોતાના ભાષણમાં કહ્યું કે, તેમની સરકારે ક્યારેય કોઈ ધર્મ નથી જોયો, ન જાતિ જોઈ છે, ન આર્થિક લાયકાત કે સમુદાયને જોયો છે. તેમણે કહ્યું કે, ‘સ્કિલ ઈન્ડિયા અને તમામ કાર્યક્રમોથી 5 કરોડ અતિ ગરીબ લોકો આગળ વધ્યા. અમે તેમની જાતિ જોઈ નથી. સબકા સાથ સબકા વિકાસની નીતિ સફળ થઈ રહી છે.’